钦定古今图书集成/明伦汇编/官常典/第638卷 > 《梁武帝践祚与州郡敕》沈约
## 钦定古今图书集成/明伦汇编/官常典/第638卷 > 《梁武帝践祚与州郡敕》沈约

钦惟邃古，爰及近代，虽禅代异时，而成功一揆。岂惟
“静民宁乱，实由符运总集，故能启业垂统，光宅区夏。”
《齐氏》“兹昏诐斯亡，奄及民命，蠢蠢倒悬，非喻。朕大
惧四海舟覆，二象云倾，亿兆与昆冈并燎，缙绅与蕴
崇共日。永言凄悼，发愤经营，推锋投袂，电击风扫。”藉
上天之灵，因熊罴之用，德未半古，功侔前烈。齐氏既
钦若虞夏，高揖万邦，兼以冥符先著，乐推攸在，幽显
宅心。辞不获命，猥以虚寡，君临万国，川壑之怀，寤寐
盈虑。方“欲昧旦丕显，日昃忘劳，思与贤能，康济世道。
卿拥旄万里，共治是寄，当求民瘼，留念狱市，威断以
御强猾，仁惠以抚贫孤，使远近幽深，咸得其所。方虚
位钦能，悬爵伫效，勿令汉代玺书，独行于自古；晋世
班条，靡用于兹日。想加克勉，副其侧席。”